কায়সার হামিদ মানিক, উখিয়া সংবাদদাতা, বিডি নিউজ রিভিউজ ডটকমঃ কক্সবাজার, উখিয়ার সীমান্তবর্তী বিভিন্ন পয়েন্ট দিয়ে রোহিঙ্গা অনুপ্রবেশ অব্যাহত রয়েছে। প্রতিদিন বিজিবির হাতে আটক হলেও বেশির ভাগ রোহিঙ্গারা কুতুপালং শরণার্থী শিবিরে আশ্রয় নিচ্ছেন বলে জানা গেছে। চলিত মে, মাসে ৩৫৩ জন মিয়ানমার নাগরিককে আটক করে স্বদেশে ফেরৎ পাঠানো হয়েছে বলে ১৭ বিজিবির অধিনায়ক লেঃ কর্ণেল ইমরান উল্লাহ সরকার স্বাক্ষরিত এক প্রেস বিজ্ঞপ্তিতে এ তথ্য নিশ্চিক করেছেন। শূক্রবার ১৩ মে সকালে তুমব্র“ সীমান্তবর্তী বেতবুনিয়া বাজার এলাকায় বিজিবির সদস্যরা অভিযান চালিয়ে ৫২ জন রোহিঙ্গাকে আটক করে ক্যাম্পে নিয়ে আসেন। দুপুরে মানবিক সহায়তা দিয়ে স্বদেশে ফেরৎ পাঠানো হয়েছে। আটককৃতদের মধ্যে পুরুষ ৩৫ জন, মহিলা ১৭ জন।